  Майя Бывальцева 13-тӥ южтолэзе Удмурт куазь кезьытскоз. Со сярысь улосвыл Гидрометцентрлэн «ВКонтакте» вотэсысь бамаз ивортэмын. Вирнуналысен куазь кезьытскоз – вирнуналэ нуназе 0…-5, покчиарняе потон уе -7…-12 градус. Кезьыт фронт вуэмен вирнуналэ потон уе тӧл кужмоялоз. Сюресъёс вылын йӧвалег луоз Удмуртиысь Гидрометцентрлэн пресс-службаезКуазез эскерисьёслэн чакламзыя, матысь кык нуналъёсы элькунын лымыялоз но зороз. Температура нольлэсь вылӥын возиськоз. Ужан арня пумын зор-кот усьыны кулэ ӧвӧл. Нялтас вераса, Гидрометцентрлэн пресс-службаез ивортэмъя, 10-тӥ южтолэзе Ижкарын тужгес шуныт нуналлэн рекордэз пуктэмын вал, нуназе термометр +5,5 градус возьматӥз. Азьвылэз рекорд 2015-тӥ арын пуктэмын вал: +5,4 градус.  Тегъёс: Гидрометцентр Удмуртия куазь  